മൂന്നാം തരംഗ ഭീഷണി നിലനില്ക്കേ രാജ്യത്ത് പുതിയ രോഗികളില് നേരിയ കുറവ് 35,499 പുതിയ രോഗികള്,447 മരണം ന്യൂഡല്ഹി: കോവിഡ് മൂന്നാം തരംഗ ഭീഷണി നിലനില്ക്കേ രാജ്യത്ത് പുതിയ രോഗികളുടെ എണ്ണത്തില് നേരിയ കുറവ്. ശനിയാഴ്ച അവസാനിച്ച ആഴ്ചയില് നാലു ശതമാനം കുറവാണ് രേഖപ്പെടുത്തിയത്. വടക്കുകിഴക്കന് സംസ്ഥാനങ്ങളില് രോഗികളുടെ എണ്ണം ഗണ്യമായി കുറഞ്ഞു. അതേസമയം കേരളത്തില് രോഗികള് ഉയര്ന്നുനില്ക്കുന്നത് ആശങ്കയായി തുടരുകയാണ്. മുന് ആഴ്ചത്തേക്കാള് ഒരുശതമാനം കൂടുതലാണ് കേരളത്തിലെ രോഗികള്. കഴിഞ്ഞ 24 മണിക്കൂറില് രാജ്യത്ത് 35,499 പേര്ക്കാണ് പുതുതായി കോവിഡ് ബാധിച്ചത്. 447 പേര്കൂടി മരിച്ചതോടെ മൊത്തം മരണസംഖ്യ 4.28 ലക്ഷമായി. അതേസമയം നിലവില് ചികിത്സയിലുള്ളവരുടെ എണ്ണം 4,02,188 ആയി കുറഞ്ഞു. രാജ്യത്ത് വാക്സിനേഷന് ദ്രുതഗതിയിലായിട്ടുണ്ട്. കഴിഞ്ഞ ആറിന് അവസാനിച്ച ആഴ്ചയില് 51.45 ലക്ഷം ഡോസ് വാക്സിനാണ് വിതരണം ചെയ്തത്. തൊട്ടുമുന്നിലെ ആഴ്ച ഇത് 48.26 ലക്ഷമായിരുന്നു. കോവിഷീല്ഡ്, കോവാക്സിന് എന്നിവ ഓരോ ഡോസ് നല്കുന്നത് മികച്ച പ്രതിരോധശേഷി നല്കുന്നതായി ഐസിഎംആര് പഠനം കണ്ടെത്തിയിട്ടുമുണ്ട്. The post മൂന്നാം തരംഗ ഭീഷണി നിലനില്ക്കേ രാജ്യത്ത് പുതിയ രോഗികളില് നേരിയ കുറവ് 35,499 പുതിയ രോഗികള്,447 മരണം appeared first on RashtraDeepika.